Document ID: /roh_data/filtered/fineweb-2-filterrobots_roh.jsonl.gz/20312

L'app per ir cun bartga a vela ed a motor sin il Lago Maggiore è vegnida premiada cun l’emprim plaz. Uschia ha communitgà l’agentura «skipp». L'app infurmescha davart ports, restaurants e tancadis al lai. Quellas infurmaziuns vegnian endatadas a maun e controlladas regularmain e sajan uschia pli actualas che cartas nauticas, hai num. Plinavant vegnan il livel da l'aua sco era infurmaziuns dal vend annunziadas en temp real.
L'app datti dapi il 2017. I dat l'app en sis linguatgs tranter auter en ollandais e russ. Dapi lura dovran passa 4'000 nautichers l'app. L'utilisaziun da questa app è gratuita. La surdada da l'Award vegn ad avair lieu il favrer 2019 a Frankfurt.
RR novitads 17:00